Sókles (hrnčiar)

Sókles alebo Sokles () bol grécky hrnčiar, činný v Aténach približne v  polovici 6. storočia pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Sokles 

Sókles je podpísaný ako hrnčiar (ΣΟΚLΕΣΕΠΟΙΕΣΕΝ – Sokles zhotovil, v tom období sa ešte v Aténach omikron používal pre oba typy O a epsilon pre oba typy E, atická lambda sa podobala latinskému L) na niekoľkých vázach a fragmentoch vystavených v piatich múzeách (v Malibu, Oxforde, Madride, Berlíne a Tarente) a na fragmente v súkromnej zbierke v Bazileji (ďalším je zrejme malý fragment zo súkromnej zbierky z Bernu s jeho neúplnou signatúrou ΣΟΚLΕΣΕ[ΠΟΙΕΣΕΝ]). Vzhľadom na veľkú produktivitu atických hrnčiarov nie je vylúčené, že sa v blízkej budúcnosti môžu objaviť aj ďalšie jeho signované vázy 

Medzi jeho diela patria najmä čiernofigúrové kylikes ako napr. atický kylix typu Lip-kylix z Malibu (J. Paul Getty Museum 86.AE.158), zdobený Sóklovým maliarom, alebo atický čiernofigúrový Band kylix z Oxfordu (Ashmolean Museum 1929.498). Najreprezentatívnejším jeho dielom je ale nepochybne madridský kylix typu Gordon, ktorý je vo veľkom vnútornom tonde zdobený čiernofigúrovou maľbou Herakla bojujúceho s nemejským levom.

 Referencie 

Kategória:Hrnčiari starovekého Grécka